Title: Innovation commercialisation process from the 'four knowledge bases' perspective
Pages: 36, [69]
ISBN: 978-951-22-8647-8
Series: Helsinki University of Technology Development and Management in Industry doctoral dissertation series, 2007/1
Väitöskirjassa tutkitaan innovaatioiden kaupallistamisprosessia neljän tietämysperustan näkökulmasta, jotka ovat teknologiatietämysperusta, loppukäyttäjätietämysperusta, branditietämysperusta ja liiketoimintalogiikkaa koskeva tietämysperusta. Väitöskirja rakentuu viidestä liitteenä esitetystä osatutkimuksesta ja kyseiset osatutkimukset integroivasta johdanto-osasta.
Osatutkimuksessa 1 kehitetään neljään tietämysperustaan ja neljään tietämystasoon perustuva näkökulma, jotta innovaatioita voitaisiin analysoida mikrostrategiana. Johtopäätöksenä oli, että innovaatioista aiheutuva diversifikaatio on tärkeä syy käyttää mikrostrategista lähestymistapaa. Osatutkimuksessa 2 kuvataan täydellisen teknologian syndroomaa ja sen välttämistä. Yksipuolinen kiinnostus teknologiaa koskevaan kehittämistyöhön johti vakaviin vaikeuksiin, mutta muutamat yhtiöt ratkaisivat tämän ongelman. Osatutkimuksessa 3 analysoidaan esteitä innovaatioiden kaupallistamisprosessissa. Tutkimustulokset on tiivistetty seitsemään hypoteesiin. Osatutkimuksessa 4 käytetään moniulotteista tuotekonseptimallia, jolla voidaan tehostaa eri funktioiden keskinäistä uuden tietämyksen kehittämistä tuoteinnovaatioprosessissa. Osatutkimuksessa 5 kehitetään edelleen neljän tietämysperustan näkökulmaa lisäämällä siihen kuluttajatietämysperusta ja soveltamalla tätä laajennettua lähestymistapaa kuluttajan oppimistiekartassa. Tämä osatutkimus sisältää kaksi tapaustutkimusta.
Väitöskirjan tärkeänä kontribuutiona on, että se syventää innovaatioista aiheutuvaa diversifikaatiota koskevaa ymmärtämystä. Yhtäältä innovaatioista aiheutuva diversifikaatio voi avata yhtiölle uusia menestyksekkäitä markkinoita. Toisaalta innovaatioista aiheutuva diversifikaatio voi johtaa yhtiön odottamattomiin vaikeuksiin. Lisäksi väitöskirja antaa uutta tietoa siitä, miten innovaatioiden kaupallistamisprosessia voidaan kehittää innovaatioperustaisesta mikronäkökulmasta.
Permanent link to this item: http://urn.fi/urn:nbn:fi:tkk-009046
Name: isbn9789512286478.pdf